# 六日戰爭

| 六日戰爭
 |
| --- |
|  中東戰爭嘅一部分
 |
|   打仗地圖（上）、以色列軍隊（下）
 |
|

|  |  |
| --- | --- |
| 日期： | 1967年5–10號 (6日)
 |
| 地點： | 中東 |
| 原因： | **複雜： 巴解放咗地雷殺以色列嘅人員
* 以軍攻擊咗西岸地區嘅薩姆鎮
* 埃及對以色列封鎖咗蒂蘭海峽
* 雙方都喺邊界駐軍，衝突升溫
 |
| 結果： |  **以色列贏** |
| 領土變更： | 以色列新控制住西岸地區、加沙走廊、西奈半島、同埋戈蘭高地
 |

 |
| 參戰方 |
|  **以色列** |  **埃及敘利亞約旦伊拉克幫小小：**  黎巴嫩
 |
| 指揮官同領導者 |
|  艾希科爾  達楊  拉賓
 |  納薩  阿梅爾  阿塔西  侯賽因一世  阿里夫 |
| 兵力 |
| **以色列：** 26.4萬人 250–300架戰鬥機 800架坦克
 | **總共：** 46.5萬人 800架飛機 2,504架坦克
 |
| 傷亡同損失 |
| **以色列：** 776–983死 4,517傷 15做戰俘

---

400架坦克 46架飛機
 | **總共：** 11,496–18,200死傷 5,238–5,462成為戰俘

---

埃及：9,800–15,000人； 敘利亞：1,000–2,500人； 約旦：696–700人

---

幾百架坦克 452+架飛機
 |
| 15位聯合國人員死 20位以色列平民死、1000+位傷 34位美國維和軍人死 17位蘇聯軍人死 (聲稱) 41.3萬位巴勒斯坦人變做流離失所
 |

**六日戰爭** (希伯來文：מִלְחֶמֶת שֵׁשֶׁת הַיָּמִים，羅馬化：Milḥemet Šešet HaYamim；阿拉伯文：النكسة，羅馬化：an-Naksah，直譯 「挫敗」)，又可以叫做**第三次中東戰爭**，係一次以色列同埋阿拉伯國家之間，喺1967年6月打過嘅一場仗。

## 歷史

### 背景

中東國家自從喺第一次中東戰爭之後簽過1949年停火協議之後，衝突一直都冇走過。喺1956年，地區嘅衝突曾經搞到過蘇彝士運河危機。當時，以色列同埃及因為行船嘅問題而爆發過場仗。之後，聯合國喺嗰度派咗維和部隊嚟看住情況，避免大家再嚟過。不過，大家到1966年又開始出問題。

喺1966年11月，巴勒斯坦解放組織曾經對過以色列嘅軍人放地雷，搞到3個人死。之後，以色列軍隊就攻擊咗約旦控制嘅西岸地區嘅薩姆鎮做報復。事後，聯合國大會通過咗決議批評以色列嘅做法，全部常任理事國都一致投咗票同意。同時，約旦嚴埃及縮骨得濟，話佢哋係「匿埋喺聯合國嘅褲浪底」度。

到1967年4月，以色列繼續講明佢嘅立場：埃及如果再好似蘇彝士運河危機嗰陣咁，封鎖以色列喺蒂蘭海峽嘅行船，就會係打仗理由。不過到5月尾，埃及總統納薩照封，同時開始軍隊嘅動員，又趕走哂啲聯合國嘅人，似乎準備打仗。

### 打仗

喺1967年6月5號，喺聯合國嘅人員走緊嘅時候，以色列開始咗先發制人戰，用飛彈打中咗埃及嘅好多軍事基地同物資，六日戰爭正式爆發。埃及嘅軍隊似乎畀呢次襲擊嚇到甩哂轆，因為佢好多嘅軍事設備都已經炸咗，而以色列就一路都有制空權。同時間，以色列喺陸地發動入侵，打入埃及控制嘅加沙走廊同埋西奈半島。經過一啲内部阻力之後，埃及總統納薩屙打全部軍事人員同裝備由個半島度撤退。到6日之後，以色列已經完全控制哂成個半島。喺開戰之前一個禮拜，雖然約旦同埃及簽咗軍事協議，不過就冇好重手咁打以色列，只係攻擊下，希望拖慢以色列嘅進度。到第5日，敘利亞亦加入咗場仗，有份炸下以色列北面嘅軍事裝備。

喺6月8號，埃及同約旦已經肯停火，而敘利亞到9號亦都一樣話肯。佢哋最終喺11號同以色列簽咗停火協議，場仗喺6日之内已經打完。以色列損失咗唔夠1,000人，不過阿拉伯國家就損失咗超過2萬人。軍事以外，有20位以色列平民、15位聯合國人員、34位美國軍人、同埋17位蘇聯軍人喺場仗入面過身。

### 結果

到打完仗之後，以色列將自己控制嘅範圍擴大咗一倍：由埃及攞咗加沙走廊同西奈半島、由約旦攞咗西岸地區、同埋由敘利亞攞咗戈蘭高地。同時，總共有大約28.5–32萬位巴勒斯坦人同埋10萬位敘利亞人因為打仗嘅緣故而流離失所。

喺打仗之後，納薩曾經因為打輸仗而辭職，不過後尾又做返埃及總統。埃及自從呢件事之後，就閂咗蘇彝士運河，搞到1970年同埋1973年出現全球嘅能源同石油嘅短缺。

## 註

## 攷

## 文獻

攤開
一覽
* + Arnold, Guy (1991). *Wars in the Third World since 1945*.`{{cite book}}`: CS1 maint: ref duplicates default (link)
	+ Dunstan, Simon (2013). *The Six Day War 1967: Jordan and Syria*. Bloomsbury Publishing. ISBN 978-1-8490-8122-1. 原先內容歸檔喺17 May 2024. 喺19 August 2019搵到.`{{cite book}}`: CS1 maint: ref duplicates default (link)
	+ Gantzel, Klaus Jürgen; Schwinghammer, Torsten (1991). *Warfare since the Second World War*.
	+ Gawrych, George W. (2000). *The Albatross of Decisive Victory: War and Policy Between Egypt and Israel in the 1967 and 1973 Arab-Israeli Wars*. Greenwood Press. ISBN 978-0-313-31302-8.`{{cite book}}`: CS1 maint: ref duplicates default (link) Available in multiple PDF files from the Combat Studies Institute and the Combined Arms Research Library, CSI Publications in parts 互聯網檔案館嘅歸檔，歸檔日期2 December 2010..
	+ Herzog, Chaim (1982). *The Arab-Israeli Wars*. Arms & Armour Press. ISBN 978-0-85368-367-4.`{{cite book}}`: CS1 maint: ref duplicates default (link)
	+ Herzog, Chaim (1 January 1984). *The Arab-Israeli Wars: War and Peace in the Middle East from the War of Independence through Lebanon* (英文) (第Revised版). Vintage Books. ISBN 978-0394717463.`{{cite book}}`: CS1 maint: ref duplicates default (link)
	+ Oren, Michael B. (2002). *Six Days of War: June 1967 and the Making of the Modern Middle East*. Oxford University Press. ISBN 978-0-19-515174-9.`{{cite book}}`: CS1 maint: ref duplicates default (link)
	+ Pollack, Kenneth M. (2004). *Arabs at War: Military Effectiveness, 1948–1991*. U of Nebraska Press. ISBN 978-0-8032-0686-1. 原先內容歸檔喺20 March 2023. 喺1 December 2018搵到.`{{cite book}}`: CS1 maint: ref duplicates default (link)
	+ Sachar, Howard M. (2007). *A History of Israel: From the Rise of Zionism to Our Time* (第3版). New York: Alfred A. Knopf. ISBN 978-0-375-71132-9.`{{cite book}}`: CS1 maint: ref duplicates default (link)
	+ Segev, Tom. *1967: Israel, the War, and the Year that Transformed the Middle East*. Henry Holt and Company. ISBN 1429911670.
	+ Stone, David (2004). *Wars of the Cold War*. Brassey's. ISBN 978-1-85753-342-2.`{{cite book}}`: CS1 maint: ref duplicates default (link)
	+ Tucker, Spencer C. (2004). *Tanks: An Illustrated History of Their Impact*. ABC-CLIO. ISBN 978-1-57607-995-9.`{{cite book}}`: CS1 maint: ref duplicates default (link)
	+ Tucker, Spencer C. (2010). *The Encyclopedia of Middle East Wars. The United States in the Persian Gulf, Afghanistan, and Iraq Conflicts*. ABC-CLIO. ISBN 978-1-85109-947-4. 原先內容歸檔喺17 May 2024. 喺20 October 2020搵到.`{{cite book}}`: CS1 maint: ref duplicates default (link)
	+ Tucker, Spencer C. (2015). *Wars That Changed History: 50 of the World's Greatest Conflicts: 50 of the World's Greatest Conflicts*. ABC-CLIO. ISBN 978-1-61069-786-6. 原先內容歸檔喺17 May 2024. 喺25 June 2019搵到.`{{cite book}}`: CS1 maint: ref duplicates default (link)
	+ Woolf, Alex (2012). *Arab–Israeli War Since 1948*. Heinemann-Raintree. p. 27. ISBN 978-1-4329-6004-9.`{{cite book}}`: CS1 maint: ref duplicates default (link)</ref>